CELEX: 62017CA0014
Language: bg
Date: 2018-07-12 00:00:00
Title: Дело C-14/17: Решение на Съда (четвърти състав) от 12 юли 2018 г. (преюдициално запитване от Consiglio di Stato — Италия) — VAR, Srl, Azienda Trasporti Milanesi SpA (ATM)/Iveco Orecchia SpA (Преюдициално запитване — Обществени поръчки — Директива 2004/17/ЕО — Член 34 — Доставка на резервни части за автобуси и тролейбуси — Технически спецификации — Еквивалентни стоки — Възможност еквивалентността да се докаже след възлагане на поръчката)

10.9.2018   
            
            
               BG
            
            
               Официален вестник на Европейския съюз
            
            
               C 319/4
            
         
      Решение на Съда (четвърти състав) от 12 юли 2018 г. (преюдициално запитване от Consiglio di Stato — Италия) — VAR, Srl, Azienda Trasporti Milanesi SpA (ATM)/Iveco Orecchia SpA
      (Дело C-14/17) (1)
      
      ((Преюдициално запитване - Обществени поръчки - Директива 2004/17/ЕО - Член 34 - Доставка на резервни части за автобуси и тролейбуси - Технически спецификации - Еквивалентни стоки - Възможност еквивалентността да се докаже след възлагане на поръчката))
      (2018/C 319/05)
      Език на производството: италиански
      
         Запитваща юрисдикция
      
      Consiglio di Stato
      
         Страни в главното производство
      
      
         Жалбоподатели: VAR Srl, Azienda Trasporti Milanesi SpA (ATM)
      
         Ответник: Iveco Orecchia SpA
      
         Диспозитив
      
      Член 34, параграф 8 от Директива 2004/17/ЕО на Европейския парламент и на Съвета от 31 март 2004 година относно координирането на процедурите за възлагане на поръчки от възложители, извършващи дейност в секторите на водоснабдяването, енергетиката, транспорта и пощенските услуги, трябва да се тълкува в смисъл, че когато в техническите спецификации, определени в документацията за поръчката, се посочва търговска марка, конкретен произход или производство, възложителят трябва да изисква от оферента още в офертата да представи доказателство за еквивалентността на предлаганите от него стоки със стоките, описани в посочените технически спецификации.
      
         (1)  ОВ C 168, 29.5.2017 г.